J E G Y Z Ő K Ö N Y V

Készült: Sály Község Önkormányzatának Képviselő-testülete 2024. november 27-én 13.30 órai kezdettel tartott nyílt üléséről.

Az ülés helye: Sály Község Önkormányzatának tanácskozóterme.

Jelen vannak: Hócza József polgármester, Szente Imre alpolgármester, Kolossa Sándor, dr. Nagy Jánosné, Szabó Valéria és Vanczák Róbert képviselők.

Hócza József polgármester: Megállapította, hogy az ülés határozatképes, az ülést megnyitotta.

Jegyzőkönyvvezető: Dr. Molnár Sándor jegyző.

Jegyzőkönyvhitelesítőknek: Szente Imre alpolgármestert és Vanczák Róbert képviselőt kérte fel.

Hócza József polgármester: köszöntötte a megjelenteket, külön tisztelettel köszöntötte dr. Molnár Sándor jegyzőt. Ismertette a megtárgyalásra kerülő javasolt napirendet.

JAVASOLT N A P I R E N D

*1./*Jelentés a lejárt határidejű testületi határoztok végrehajtásáról.

Előadó: Hócza József polgármester.

2./ Beszámoló a község egészségügyi ellátásának helyzetéről.

Előadók: Dr. Molnár István helyettesítő háziorvos, Tóth Adriána védőnő

3./ Beszámoló a Közös Önkormányzati Hivatal munkájáról (Kirendeltség)

Előadó: Dr. Molnár Sándor jegyző.

4./ A képviselő-testület és az Ügyrendi-Gazdasági Bizottság 2025. évi

munkatervének megtárgyalása.

Előadó: Hócza József polgármester.

5./ Sályi Hétszínvirág Óvoda és Konyha 2023/24-es nevelési év munkájáról

szóló beszámoló és 2024/25-ös nevelési évre vonatkozó munkaterv

elfogadása.

Előadó: Jerseyné Csép Erzsébet

6./ A közmeghallgatás anyagának megtárgyalása.

Előadó: Hócza József polgármester.

7./ Indítványok, javaslatok.

Hócza József polgármester: kérte a képviselő-testületet, hogy fogadják el a napirendi javaslatot, jegyzőkönyvvezető, jegyzőkönyvhitelesítők személyére tett javaslatot.

A képviselő-testület egyhangúlag elfogadta

a napirendet, valamint a jegyzőkönyvvezető és jegyzőkönyvhitelesítők személyére tett javaslatot.

Elfogadásra került napirendi pontok:

*1./*Jelentés a lejárt határidejű testületi határoztok végrehajtásáról.

Előadó: Hócza József polgármester.

2./ Beszámoló a község egészségügyi ellátásának helyzetéről.

Előadók: Dr. Molnár István helyettesítő háziorvos, Tóth Adriána védőnő

3./ Beszámoló a Közös Önkormányzati Hivatal munkájáról (Kirendeltség)

Előadó: Dr. Molnár Sándor jegyző.

4./ A képviselő-testület és az Ügyrendi-Gazdasági Bizottság 2025. évi

munkatervének megtárgyalása.

Előadó: Hócza József polgármester.

5./ Sályi Hétszínvirág Óvoda és Konyha 2023/24-es nevelési év munkájáról

szóló beszámoló és 2024/25-ös nevelési évre vonatkozó munkaterv

elfogadása.

Előadó: Jerseyné Csép Erzsébet

6./ A közmeghallgatás anyagának megtárgyalása.

Előadó: Hócza József polgármester.

7./ Indítványok, javaslatok.

**Napirend tárgyalása**

*1./*Jelentés a lejárt határidejű testületi határoztok végrehajtásáról.

Előadó: Hócza József polgármester.

Hócza József polgármester: az írásos anyagot a képviselők megkapták. Várja a kérdéseket, hozzászólásokat a jelentéssel kapcsolatosan.

Szabó Valéria képviselő: a díszpolgári címek adományozásáról nem tud, mikor történt a címek odaítélése. Nem ért egyet a díszpolgári címek adományozásával. Véleménye szerint a település még nem tart ott, hogy ilyen címek, kitüntetések adományozásáról döntsön. Nagyon sok fontos, megoldásra váró feladatuk van ezen kívül, amely megelőzi ilyen címek adományozását. Sok a kóbor eb, nem működik a konyha, a hulladékok felszámolásáról is gondoskodniuk kell.

Dr. Barsi Ernő Tanár Úr külön díszpolgári címmel való elismerése anyagi jutalmazással nem járt.

Hócza József polgármester: a július 18-ai testületi ülésen döntöttek erről, amikor is Fekete Jánosné volt polgármester javasolta, hogy Tállai András országgyűlési képviselő úr részére adományozzon a képviselő-testület díszpolgári címet, s a ennek átadására a Bari Ernő hagyományőrző ház átadásakor kerüljön majd sor ünnepi formában.

A képviselő-testület ezzel egyetértett, s Burkus Sándor bizottsági elnök, s Ő maga is, mint alpolgármester javasolta a képviselő-testületnek, hogy Fekete Jánosné polgármester, s Dr. Nagy Jánosné képviselő is részesüljön elismerésben díszpolgári cím odaítélésével. A képviselő-testület a javaslatukat szintén elfogadta, s Fekete Jánosné volt polgármester részére, s Dr. Nagy Jánosné képviselő részére is díszpolgári címet adományozott.

A véleménye, hogy a településen folyamatban lévő, s a már befejezett fejlesztések nem valósulhattak volna meg Tállai András országgyűlési képviselő támogatása nélkül. Hasonlóképpen Fekete Jánosné volt polgármester sokat dolgozott a településért 41 évnyi vezetői szolgálattal, csakúgy, mint dr. Nagy Jánosné képviselő is mindig szívügyének tartotta a település fejlődését.

A problémák felszámolásában a képviselő-testületnek együtt kell majd működni, Türelmet kér a konyha beüzemeléséig, hiszen az utolsó negyedévben kezdődhetett el a beüzemeléssel kapcsolatos adminisztrációs és egyéb tevékenység. Dolgoznak rajta, hogy mihamarabb át tudjon költözni az épületbe a konyha, s ott kezdhesse meg a működést.

Szente Imre alpolgármester: javasolta a képviselő-testületnek a jövőre nézve, hogy a díszpolgári címek adományozásánál járjanak el körültekintően, s civil emberek részére kerüljön ilyen cím adományozásra. Dr. Nagy Jánosné díszpolgári címe helytálló, csakúgy mint Dr. Barsi Ernő Tanár Úré volt.

Hócza József polgármester: a jövőre nézve az új testület adományoz díszpolgári címeket, de akár Nagy István festőművész, Kiss Kata előadóművész, vagy akár Kiss János személyében is gondolkodhatnak.

Dr. Nagy Jánosné képviselő: nem feltétlen anyagi jutalmazást ért a díszpolgári címen, ez egy erkölcsi elismerés, amelyért köszönetét fejezi ki.

Szabó Valéria képviselő felvetésére reagálva, Dr. Barsi Ernő Tanár Úr az önkormányzattól mindennemű támogatást megkapott, külön odafigyelt rá az önkormányzat, az utazását biztosították, szállították, ha szükséges volt tárgyi eszközöket biztosítottak, fényképezőgép. 50 éves házassági évfordulójáról való ünnepi megemlékezés szervezése, számtalan esetben fellépők megvendégelése, előadók költségtérítése, szállítása, stb.

Dr. Molnár Sándor jegyző: tájékoztatta a képviselő-testületet, hogy a díszpolgári cím adományozása milyen szempontok alapján történhet. Konkrét határozatban fogalmazza meg az önkormányzat, hogy ki kap ilyen címet. De általánosságban rendeleti formában is szabályozhatják ennek feltételeit. Viszonylag nagy szabadsága van e tekintetben az önkormányzatnak.

Hócza József polgármester: kérte, hogy amennyiben több kérdés, vélemény nincs, fogadják a lejárt határidejű testületi határozatok végrehajtásáról szóló jelentést.

A képviselő-testület a lejárt határidejű testületi határozatok végrehajtásáról szóló jelentést 5 igen, 0 nem szavazattal, 1 tartózkodással elfogadta.

**Sály Község Önkormányzata Képviselő-testületének**

**1090/2024.(XI.27.) sz. határozata**

Tárgy: Jelentés a lejárt határidejű testületi határozatok végrehajtásáról.

A jelentést a képviselő-testület elfogadta.

2./ Beszámoló a község egészségügyi ellátásának helyzetéről.

Előadók: Dr. Molnár István helyettesítő háziorvos, Tóth Adriána védőnő

Hócza József polgármester: megkapták a háziorvosi és a védőnői szolgálat részéről a beszámolókat. A távoli jövőben gondot fog okozni, ha Dr. Molnár István helyettesítő háziorvos elmegy. Nehéz lesz betölteni a praxist. A tárgyi feltételek adottak, a védőnői szolgálatnál fiatal védőnő látja e feladatát, munkája végzéséhez minden segítséget meg kell adniuk, hogy itt maradjon a településen.

Szabó Valéria képviselő: minden bizonnyal így lesz sajnos. Ha megbecsülték volna a praxist betöltőt, akkor nem ment volna el Dr. Balázs Szabolcs, s ilyen gondjuk most nem lenne.

Dr. Molnár Sándor jegyző: a háziorvosok életkora a környékbeli településen azonos, s valóban mindenütt gondok lesznek. Sályban a tárgyi feltételek csodálatosak, Tibolddaróc nem rendelkezik ilyen adottságokkal.

Szente Imre alpolgármester: mindent meg kell tenniük, hogy az egészségügyi ellátás helyzete legalább ilyen színvonalon maradjon. Oda kell figyelniük, hogy az orvost, asszisztenst, védőnőt meg kell tartaniuk.

Hócza József polgármester: a háziorvosi szolgálat és a védőnői szolgálat munkájáról szóló beszámolót javasolja elfogadásra.

A képviselő-testület a háziorvosi és védőnői szolgálat munkájáról szóló beszámolót elfogadta 6 igen, 0 nem szavazattal, 0 tartózkodással elfogadta.

**Sály Község Önkormányzata Képviselő-testületének**

**1091/2024.(XI.27.) sz. határozata**

Tárgy:  **Háziorvosi és védőnői szolgálat munkájáról szóló beszámoló elfogadása.**

A képviselő-testület a beszámolókat elfogadta, s köszönetét fejezte ki az egészségügyi intézményben dolgozók lelkiismeretes munkavégzéséért.

3./ Beszámoló a Közös Önkormányzati Hivatal munkájáról (Kirendeltség)

Előadó: Dr. Molnár Sándor jegyző.

Hócza József polgármester: javasolta a beszámoló megtárgyalását, amelyet írásosan megkaptak a képviselők.

Mint láthatják 2990 ügy keletkezett, jelentős az ügyiratforgalom, folyamatos a munka, a köztisztviselők ellátják feladatukat. 511 ingatlanra vetettek ki kommunális adót. Iparűzési adóhátralékok tárgyában a felszólítások kimentek. Az adótartozásokat nem ismerhetik a személyeket érintően, az adótitok miatt.

Szabó Valéria képviselő: kérdése volt, hogy az önkormányzati földterületek bérleti díjainál milyen hátralékok vannak? A közkutakon pazarlás folyik, jelentős az elpazarolt vízmennyiség.

Dr. Molnár Sándor jegyző: beszámolójában próbálta bemutatni a közös önkormányzati hivatal működését, mivel új képviselők is vannak részletesen kitért mindenre. A működéshez szükséges feltételek biztosítottak. Kérdés, hogy hogyan alakul majd a jövőben az önkormányzat helyzete, főként pénzügyi vonalon. Kékediné Dósa Csilla pénzügyi ügyintéző, Munkatörvénykönyve szerint foglalkoztatott szerződése október 31-éig szólt. Kékediné Dósa Csilla jól elvégzi a munkáját, azonban ez a feladat is képesítési feltételekhez kötött.

Az előző ciklusban meghirdetésre került a felsőfokú szakmai képesítéshez kötött álláshely. Nála 1 fő érdeklődő volt, aki szintén nyugdíjas.

A bérek tekintetében várhatólag pozitív változás nem lesz, bérfejlesztésre bértömeget nem kapnak, a szorzószámok nagyon rosszak. A Képviselő-testület a megállapított 38.600 Ft-os illetményalaptól eltérhet.

Az önkormányzati könyvelést külsős könyvelő látja el, aki több önkormányzatnál végzi ezt a feladatot, gyakorlatilag a Mezőkövesd környéki települések önkormányzatainál.

Várhatólag az adókkal kapcsolatos ügyintézés elkerül, az építéshatósági feladatokat a járási hivatal látja el.

Hócza József polgármester: Kékediné Dósa Csilla nyilatkozott, hogy még egy évet vállal, s ellátja a feladatot.

Kolossa Sándor képviselő: kérte a jegyzőt, hogy tájékoztassa arról, hogy milyen nemű adóhátralékok állnak fenn, hogyan lehet behajtani a tartozásokat.

Dr. Molnár Sándor jegyző: a következő testületi ülésen tájékoztatja az adóhátralékok tekintetében Kolossa Sándor képviselőt. Az adóhátralékok tárgyában el fog járni a NAV-nál. Arról most nem tud információt adni, hogy van-e bérleti díj tartozás.

Dr. Nagy Jánosné képviselő: az egyes rendezvények bonyolításánál figyelemmel kell lenniük a takarékosságra is. Ha igénybe veszik az önkormányzati tulajdonú épületeket, s bérleti díjat nem kér az önkormányzat, akkor legalább a rezsi díjak kerüljenek megtérítésre. A tarifák az önkormányzatnál jóval magasabbak, ezért nem lehetnek olyan nagyvonalúak, hogy teljesen térítésmentesen adják használatra az épületet.

Kérdése volt a Jegyző Úr felé, hogy hol tart a köztisztviselők bérfejlesztése. Miért nem történt meg a bérfejlesztés? A fedezete adott, biztosított volt egész évben. Hol siklott ki a bérfejlesztésre vonatkozó kezdeményezés?

Egyszeri juttatásról hallott, viszont az csak egyszeri, más mint a rendszeres havi juttatás.

A jövőre nézve felhívta a testület figyelmét arra, hogy a bérfejlesztés tárgyában időben lépéseket kell tenniük.

Dr. Molnár Sándor jegyző: az önkormányzati hivatal költségvetése egységes. A 2024. évi költségvetésben a bérfejlesztés nem volt betervezve. Illetményemelés nem volt, a felhasználható maradvány jutalom címén lesz a köztisztviselők részére kiosztva. A képviselő-testület nem hozhatott volna határozatot a bérfejlesztés tárgyában. A munkáltatói jogokat a jegyző gyakorolja, bérfejlesztést a jegyző adhat, a polgármester egyetértésével. Bérfejlesztés lehetősége nem adott, át kell tekinteni a várható személyi változásokat. Aljegyzői állás betöltetlen, a pénzügyi ügyintézői álláshely jelenleg nyugdíjas munkavállalóval betöltött, de hamarosan be kell tölteniük megfelelő szakképesítéssel rendelkező munkavállalóval, Viziné Bók Éva is hamarosan nyugdíjba vonul, az álláshely betöltéséről itt is gondoskodni kell.

Adott évben történő bérfejlesztés tartós kihatással van a következő évek bérfelhasználására is. Azzal is kell számolniuk, hogy a létszám – a csökkenő települési lélekszámmal arányosan – csökkeni fog. Az is köztudott, hogy a dologi kiadások alul vannak tervezve.

A jövőre vonatkozóan a bérekről nem tud nyilatkozni.

Hócza József polgármester: többször volt tárgyalni Tibolddarócon a bérfejlesztés tárgyában. A Sályi Kirendeltségnél keletkezett maradványt mindenképpen Sály fogja felhasználni, s a maradvány összegét jutalom címén kívánja kiosztani a köztisztviselőknek. A közös hivatal működtetésére vonatkozó megállapodást a jövőre nézve, csak a képviselő-testület(ek) hozzájárulásával módosíthatják.

Hócza József polgármester: a hivatal munkájáról szóló írásos beszámolóval kapcsolatban a jelenlévők részéről több kérdés, hozzászólás nem érkezett, ezért javasolta a beszámoló elfogadását a testületnek.

A képviselő-testület a beszámolót megtárgyalta, melyet elfogadott, 6 igen, 0 nem szavazattal, 0 tartózkodással.

**Sály Község Önkormányzata Képviselő-testületének**

**1092/2024.(XI.27.) sz. határozata**

Tárgy: Beszámoló a Tibolddaróci Közös Önkormányzati Hivatal (Sályi Kirendeltség) munkájáról.

A képviselő-testület a beszámolót elfogadta.

4./ A képviselő-testület és az Ügyrendi-Gazdasági Bizottság 2025. évi

munkatervének megtárgyalása.

Előadó: Hócza József polgármester.

Hócza József polgármester: a munkaterv tervezete elkészítésre került, melyben a kötelező napirendek szerepelnek. Ezen kívül természetesen szükség szerint rendkívüli ülést tarthat a képviselő-testület. Szám szerint 6-nál jóval több alkalommal fog várhatóan ülésezni a testület.

Kolossa Sándor képviselő: javasolta eseménynaptár készítését is.

Hócza József polgármester: az önkormányzat önálló eseménynaptárt készíthet, rendezvényeket, civil szervezeteket támogatniuk kell.

Javasolta a 2025. évre szóló munkaterv elfogadását.

A képviselő-testület a képviselő-testület és az Ügyrendi-Gazdasági Bizottság 2025. évi munkatervét 6 igen, 0 nem szavazattal, 0 tartózkodással elfogadta.

**Sály Község Önkormányzata Képviselő-testületének**

**1093/2024.(XI.27.) sz. határozata**

Tárgy: Sály Község Önkormányzata Képviselő-testülete és az Ügyrendi-Gazdasági Bizottság 2025. évi munkaterve.

A képviselő-testület a munkaterveket elfogadta.

5./ Sályi Hétszínvirág Óvoda és Konyha 2023/24-es nevelési év munkájáról

szóló beszámoló és 2024/25-ös nevelési évre vonatkozó munkaterv

elfogadása.

Előadó: Jerseyné Csép Erzsébet

Hócza József polgármester: az óvoda vezető távollétében tárgyalják meg a beszámolót és fogadják el a 2024/25-ös nevelési évre vonatkozó munkatervet.

Az intézményben jelenleg 4 fő óvónő, 4 fő pedagógiai asszisztens, 3 fő dajka és 1 fő közfoglalkoztatott látja el a feladatokat.

Javasolta elfogadásra a beszámolót és a munkatervet.

A képviselő-testület a beszámolót 6 igen, 0 nem szavazattal 0 tartózkodással elfogadta.

**Sály Község Önkormányzata Képviselő-testületének**

**1094/2024.(XI.27.) sz. határozata:**

Tárgy: Sályi Hétszínvirág Óvoda és Konyha 2023/24. nevelési évben végzett munkájáról szóló beszámoló elfogadása.

A képviselő-testület a Sályi Hétszínvirág Óvoda és Konyha 2023/24. nevelési évben végzett munkájáról szóló beszámolót elfogadta.

A képviselő-testület a munkatervet 6 igen, 0 nem szavazattal 0 tartózkodással elfogadta.

**Sály Község Önkormányzata Képviselő-testületének**

**1095/2024.(XI.27.) sz. határozata:**

Tárgy: Sályi Hétszínvirág Óvoda és Konyha 2024/25. nevelési évre vonatkozó munkatervének elfogadása.

A képviselő-testület a Sályi Hétszínvirág Óvoda és Konyha 2024/25. nevelési évre vonatkozó munkatervét elfogadta.

6./ A közmeghallgatás anyagának megtárgyalása.

Előadó: Hócza József polgármester.

Hócza József polgármester: törvényi kötelezettségüknek eleget téve a soron következő testületi ülésen, vagy attól függetlenül is közmeghallgatást kell tartaniuk. Javasolta a testületnek, hogy az eddigiek szerinti formában számoljanak be a lakosságnak az éves költségvetési gazdálkodásról, hatósági munkáról, fejlesztési munkákról, folyamatban lévő fejlesztésekről, az egészségügyi, oktatási feladatok bonyolításáról. Javasolta, hogy közmeghallgatással egybekötött nyílt testületi ülésen számoljanak be a lakosságnak.

Kolossa Sándor képviselő: a lakosságnak be kell számolniuk az önkormányzat 2024. évi tevékenységéről, javasolta, hogy ezt külön közmeghallgatás formájában tegyék meg. A 2025. évi terveikről pedig szintén indokoltnak látta tájékoztatni a lakosságot, ezt február hónapban tegye meg a testület.

A képviselő-testület a tervezett közmeghallgatás vázlatos anyagát elfogadta, a közmeghallgatást december hónapban megtartja, a 2025. évi terveikről pedig szintén tájékoztatják a lakosságot.

A képviselő-testület a munkatervet 6 igen, 0 nem szavazattal 0 tartózkodással elfogadta.

**Sály Község Önkormányzata Képviselő-testületének**

**1096/2024.(XI.27.) sz. határozata:**

Tárgy: Közmeghallgatás megtartása.

A képviselő-testület a közmeghallgatás anyagára vonatkozó előterjesztést megtárgyalta, melyet elfogadott.

A közmeghallgatás megtartására december hónapban még sort kerítenek. A következő évi tervekről pedig február hónapban tájékoztatják a lakosságot.

Felelős: Hócza József polgármester.

Határidő: 2024. december, 2025. február.

7./ Indítványok, javaslatok.

**Járási Start Munkaprogram**

Hócza József polgármester: tájékoztatta a képviselő-testületet, hogy lehetőség van a Járási Start Munkaprogramban a szociális fülön pályázatot benyújtani közfoglalkoztatásra, 15 fő bér és dologi kiadásainak fedezésével. Szükség lenne ágaprítóra és esetleg egyéb eszközökre, amelyet a program támogat.

A képviselő-testület a start munkaprogramban történő részvétellel egyetért, a pályázat beadását támogatta, s 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**1097 /2024.(XI. 27.) sz. határozata**

Tárgy:  **Járási startmunka program indításáról**

A képviselő-testület a polgármester előterjesztésében megtárgyalta a járási startmunka programhoz való csatlakozás feltételeit.

Sály Község Önkormányzata csatlakozik a 2025. évi járási startmunka programhoz.

Tervezett munkák a programon belül:

* A község tisztasága, rendezettsége érdekében a települési utak, út menti területek, patakmeder és patak menti területek tisztítása, takarítása, az illegális hulladéklerakók felszámolása konténeres szállítással. A patakmeder és patak menti területek tisztítása közben a kisebb 10-12 cm. átmérőjű ágak traktor hajtású ágvágóval történő felvágása.
* A Toldi utca/ 300 m/és a Rózsavári utca /300 m/ egy-egy szakaszának zúzott kővel két rétegben borítása, mert ezen útszakaszok sárosak, csúszósak.
* Őszi időszakban lombtakarítás, télen a síkosság mentesítési feladatok.
* A parlagfű mentesítési és zöldterület kezelési /fűnyírási/ feladatok.
* Szociális célú tűzifa kiszállítása.
* A gépek, berendezések, munkaeszközök rendbetétele, javítása és felkészítése a további munkák elvégzésére.

A képviselő-testület megbízta a polgármestert, hogy a programban történő részvételhez a kérelmet a B.A.Z. Megyei Kormányhivatal Mezőkövesdi Járási Hivatal Foglalkoztatási Osztályához nyújtsa be, továbbá felhatalmazza, hogy ha szükséges a programban a módosításokat hajtsa végre.

Felelős: Hócza József polgármester.

Határidő: folyamatos.

Tudni kell azt, hogy Juhász Antal 2025. áprilisától felmentéssel nyugdíjba vonul. Be kell tölteni az álláshelyet, Bejuska Csaba személyével szeretné pótolni a megüresedő álláshelyet, azonban ez még képlékeny.

Tájékoztatta a képviselő-testületet arról is, hogy kiszállításra került a szociális célú tűzifa, 16 nap alatt történt meg a 322 erdei m3 mennyiségű tűzifa kiszállítása. Köszönet a bizottság elnök urának a kiszállításban, fa őrzésében történő közreműködéséért, s Vanczák Józsefnek, aki a szállításban részt vett. 5 fő közfoglalkoztatottal oldották meg a rakodási feladatokat.

**Sály belterületi vízrendezés kivitelezési munkáira beadott árajánlatok.**

Hócza József polgármester: kérte a testületet, hogy kerüljön kiválasztásra a Sály belterületi vízrendezés kivitelezési munkáira beadott ajánlatok közül a legkedvezőbb ajánlatot adó.

A képviselő-testület 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**1098/2024.(XI.27.) sz. határozata**

Tárgy: Sály belterületi vízrendezés kivitelezési munkáira beadott árajánlatok.

A képviselő-testület a polgármester előterjesztésében megismerte a belterületi vízrendezés kivitelezési munkáira beérkezett árajánlatokat.

Sály Község Önkormányzata „Sály belterületi vízrendezés” tárggyal támogatási kérelmet nyújtott be a TOP\_Plusz-1.2.1.-21 azonosítószámú, „Élhető települések” tárgyú pályázati felhívásra, mely pályázat TOP\_PLUSZ-1.2.1-21-BO1-2022-00075 azonosító számmal 2022. 08. 12-én támogatásban részesült.

A projekt támogatási szerződése 2022. 10. 19-én hatályba lépett.

Sály Község Önkormányzata ajánlatot kért a „Belterületi vízelvezető rendszer továbbfejlesztése Szentistván, Szomolya, Sály és Tard településeken” című, TOP\_PLUSZ-1.2.1-21-BO1-2022-00075 azonosító számú projekt keretében a Sály belterületi vízrendezés építési munkáinak tárgyában.

A munka mennyiségére vonatkozó létesítményjegyzék:

Összesen 1 073 m vízelvezető rendezése, ebből:

702 m földmedrű árok

202 m TB120/176/68 mederelem vagy KV80/115 mederelem

32 m TB120/206/12 mederelem

18 m TB20/30/30 mederelem acélrácsos fedlappal

16 m 40\*40 mederlapos meder

13 m monolit beton

17 m 2x60/60/100 iker keretelem

20 m 100/100 keretelem

4 m Ø 100 betoncső

43 m meglévő.-megmaradó mederlapos meder

6 m meglévő-megmaradó híd

Az elvégzendő munka részletes leírását az ajánlattételi felhívás 1. számú mellékletét képező kivitelezési tervdokumentáció (Sály Község belterület vízrendezése TOP Plusz-1.2.1-21-BO1-2022-00075 projektet érintő szakasz kiviteli terve, tervszám: 44/2023, készítette: Kontroll-Builder Kft., felelős tervező Michnyóczki Nándor (VZ-T 05-1627), kelt: 2024. szeptember) tartalmazza. A tervezett munka vízjogi létesítési engedélyköteles (vonatkozó vízjogi engedély száma: 35500/5628-8/2024.ált

A projekt támogatási szerződése alapján az elszámolható építési költség: nettó 40 157 480 Ft (a projektben Szomolya konzorciumi tagnál keletkezett felhasználható költségmegtakarítás bruttó 14 323 080 Ft)

Becsült érték tervezői költségvetés alapján: nettó 43 507 166 Ft

Az elkészült engedélyezési és kiviteli tervek, valamint a rendelkezésre álló jogerős vízjogi létesítési engedély alapján az Önkormányzat az építési munkák elvégzésére 2024.10.29-én elektronikus levél formájában árajánlatokat kért be a munka elvégzésére jogosultsággal rendelkező szereplőtől az elszámolhatósági feltételeknek való megfelelés és a piaci ár igazolása érdekében. Az ajánlatadók függetlenségét és a szerződés teljesítésére való alkalmasságát (érvényes építőipari nyilvántartási regisztráció) ajánlatkérő ellenőrizte.

A 2024. 11. 13-i ajánlatadási határidőig az alábbi ajánlatok érkeztek be e-mailen:

|  |  |  |  |
| --- | --- | --- | --- |
| **Ajánlattevő** | **Cím** | **Ajánlott nettó ár (Ft)** | **Megjegyzés** |
| FORTRANS 2000 Kft. | 3526 Miskolc, Szeles utca 46. | 47 945 185 | - |
| HD-GÉP Kft. | 3528 Miskolc, Gyöngyösi István út 4. | 52 957 660 | - |
| D-Gesztor Kft. | 3527 Miskolc, Teréz u. 4. | 58 492 200 | - |
| GEOTEAM Kft. | 3300 Eger, Kertész u. 146. | 58 998 450 | - |
| Szira-Aqua Kft. | 4150 Püspökladány, Táncsics M. út 10. | 60 986 151 | - |
| Bükk-Kvadrát Kft. | Cím: 3571 Alsózsolca, Bocskai út 41. |  | nem nyújtott be ajánlatot |
| MIBARK Kft. | 3417 Cserépváralja Kossuth út 16. |  | nem nyújtott be ajánlatot |
| MIDVEX ÉPÍTŐ Kft. | 3400 Mezőkövesd, külterület hrsz 0380/3 |  | nem nyújtott be ajánlatot |

Az értékelés szempontja: az összességében legelőnyösebb ajánlat (azonos szakmai tartalmú ajánlatok esetén a legalacsonyabb összegű)

A feladat elvégzésére vonatkozó szerződés a legalacsonyabb árat ajánló nyertes ajánlattevővel az ajánlatkérés, a benyújtott ajánlat és a vonatkozó jogszabályok alapján került előkészítésre.

A képviselő-testület megbízta a polgármester a legalacsonyabb árat ajánló nyertes ajánlattevővel, - FORTRANS 2000 Kft. – történő szerződéskötésre.

Felelős: Hócza József polgármester.

Határidő: Folyamatos.

**Bükk-vidék UNESCO Globális Geopark Hálózat címmel rendelkező térségi együttműködéshez történő csatlakozási szándék**

Hócza József polgármester: tájékoztatást nyújtott a képviselő-testület részére, hogy a Bükki Nemzeti Park Igazgatóságától értesült, hogy a Bükkvidék Geopark a világörökség részévé vált. A Bükkvidék Geopark az UNESCO Globális Geopark Hálózat tagja. A csatlakozás tárgyában dönthet a testület. A csatlakozással aktív, szabadidős tevékenységekre lehet pályázni.

A képviselő-testület döntött a Bükk-vidék UNESCO Globális Geopark Hálózat címmel rendelkező térségi együttműködéshez történő csatlakozási szándék elfogadásáról 6 igen, 0 nem szavazattal, 0 tartózkodással:

**Sály Község Önkormányzata Képviselő-testületének**

**1099/2024.(XI.27.) sz. határozata**

**Tárgy: a Bükk-vidék UNESCO Globális Geopark Hálózat címmel rendelkező térségi együttműködéshez történő csatlakozási szándék elfogadásáról**

Sály község Önkormányzat Képviselő-testülete megtárgyalta a Bükki Nemzeti Park Igazgatóság, Bükk-vidék UNESCO Globális Geopark munkaszervezetének felkérését a térségi együttműködéshez történő csatlakozási szándék tekintetében és az alábbi határozatot hozta:

A képviselő-testület a Bükk-vidék UNESCO Globális Geopark Hálózat térségi együttműködéssel egyetért, ahhoz csatlakozni kíván. A képviselő-testület támogatja, hogy a Bükki Nemzeti Park Igazgatóság, mint a Bükk-vidék UNESCO Globális Geopark munkaszervezete a program koordinálását és a szakmai feladatokat ellássa.

Felelős: Hócza József polgármester.

Határidő: folyamatos.

**Társadalmi megbízatású alpolgármester költségtérítésének megállapítása, a 640/2024.(X.9).) sz. határozat módosítása**

Hócza József polgármester: bejelentette a képviselő-testületnek, hogy Szente Imre alpolgármester tiszteletdíjáról írásban lemondott, továbbá a költségtérítéséről szóló határozat módosításra szorul, a költségtérítése tekintetében kerítést nem lehet alkalmazni, költségtérítéséről

a képviselő-testület 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**1100/2024.(XI.27.) sz. határozata**

**Tárgy:** Társadalmi megbízatású alpolgármester költségtérítésének megállapítása, a 640/2024.(X.9).) sz. határozat módosítása

Sály Község Önkormányzatának Képviselő-testülete, Magyarország helyi önkormányzatairól szóló 2011. évi CLXXXIX. törvény (Mötv.) 80.§ /2/ és /3/ bekezdése alapján Szente Imre társadalmi megbízatású alpolgármester tiszteletdíját és költségtérítését **2024. október 9. napjától kezdődően** a következők szerint állapította meg:

**- tiszteletdíj összege** **havi bruttó 235.000-Ft,** azaz Kétszázharmincötezer forint,

**- költségtérítése a tiszteletdíjának** **15%-a,** amely **havi bruttó 35.000-F**t, azaz Harmincötezer forint.

**Az alpolgármester költségtérítését jelen határozattal 35.250 Ft-ra módosítja.**

**A határozat egyéb tekintetben változatlan marad.**

Felelős: Dr. Molnár Sándor jegyző.

Határidő: folyamatos.

**Hungast Vital Kft-vel szolgáltatási szerződés hosszabbítása**

Közösségi Konyha beüzemelése, szolgáltatási szerződés meghosszabbítása a Hungast Vital Kft-vel.

Tárgyalásokat folytatott a Hungast Vital Kft-vel a szolgáltatási szerződés meghosszabbítása tárgyában.

A Hungast Vital Kft., mint szolgáltató és Sály Község Önkormányzata, mint megrendelő között 2015. augusztus 31. óta vállalkozási szerződés van érvényben.  A szolgáltató megkereste az önkormányzatot módosító javaslatával, mivel az inflációs indexek drasztikus mértékben nőttek.  Hivatkozva arra, hogy a szolgáltatásukat érintő működési költségnövekedés továbbra is gyorsuló, emelkedő pályán van,  javaslattal élt a képviselő-testület felé, hogy 2025. január 1-jétől a szolgáltatás fenntartása érdekében átlagosan 6 %-os mértékű egységáremelés kerüljön elfogadásra.

Ilyen feltételek mellett garantálják a szolgáltatás biztosítását a tanév befejezéséig, 2025. június 30-áig.

Javasolta a szerződéshosszabbítás elfogadását, melyet a képviselő-testület támogatott.

**Borsod-Abaúj-Zemplén Vármegyei Óvoda, Általános Iskola, Szakiskola, Készségfejlesztő Iskola, Kollégium és EGYMI Sályi Tagintézményében óvodai-, tanulói jogviszonnyal rendelkező étkezők részére alkalmazandó intézményi térítési díjakról szóló 8/2022.(X.27.) önkormányzati rendelet módosításáról**

A képviselő-testület megalkotta rendeletét a Borsod-Abaúj-Zemplén Vármegyei Óvoda, Általános Iskola, Szakiskola, Készségfejlesztő Iskola, Kollégium és EGYMI Sályi Tagintézményében óvodai-, tanulói jogviszonnyal rendelkező étkezők részére alkalmazandó intézményi térítési díjakról szóló 8/2022.(X.27.) önkormányzati rendelet módosításáról: 6 igen, 0 nem szavazattal, 0 tartózkodással:

**Sály Község Önkormányzata Képviselő-testületének**

**7/2024. (XII.3.) önkormányzati rendelete**

Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Kollégium és EGYMI Sályi Tagintézményében óvodai-, tanulói jogviszonnyal rendelkező étkezők részére alkalmazandó intézményi térítési díjakról szóló 8/2022.(X.27.) önkormányzati rendelet módosításáról. (A rendelete a jegyzőkönyv mellékletét képezi.)

**Az önkormányzati közszolgáltatásként biztosított étkeztetés intézményi térítési díjairól szóló 7/2022.(X.27.) önkormányzati rendelet módosítása**

Hócza József polgármester: javaslattal élt az önkormányzat az önkormányzati közszolgáltatásként biztosított étkeztetés intézményi térítési díjairól szóló 7/2022.(X.27.) önkormányzati rendelet módosítására. Óvoda: 750,-Ft/nap, Általános iskola: 900,-Ft/nap. A szociális étkeztetés intézményi térítési díja: 800 Ft/nap. A vendégebéd térítési díja: 1000,- Ft/nap.

A képviselő-testület megalkotta rendeletét **az önkormányzati közszolgáltatásként biztosított étkeztetés intézményi térítési díjairól szóló 7/2022.(X.27.) önkormányzati rendelet módosításáról** 6 igen, 0 nem szavazattal, 0 tartózkodással:

**Sály Község Önkormányzata Képviselő-testületének**

**8/2024. (XII.3.) önkormányzati rendelete**

az önkormányzati közszolgáltatásként biztosított étkeztetés intézményi térítési díjairól szóló 7/2022.(X.27.) önkormányzati rendelet módosításáról(A rendelete a jegyzőkönyv mellékletét képezi)

A képviselő-testület 6 igen, 0 nem szavazattal, 0 tartózkodással az alábbi határozatot hozta a munkahelyi étkeztetés térítési díjáról:

**Sály Község Önkormányzata Képviselő-testületének**

**1101/2024.(XI.27.) sz. határozata**

Tárgy: Munkahelyi étkeztetés térítési díjának megállapítása.

A képviselő-testület a munkahelyi étkeztetés térítési díját

2025. január 1-jétől kezdődően: 6OO Ft/nap összegben állapítja meg.

A megállapított díj ÁFA-t nem tartalmaz.

Felelős: Hócza József polgármester.

Határidő: Folyamatos.

**Egyéb bejelentések, indítványok:**

Szente Imre alpolgármester: kérdése volt, hogy a térfigyelő rendszer működése nagyon fontos, mikorra várható, hogy számíthatnak a rendszer működésére? Továbbá az ügyfélfogadás mikor indul meg a könyvtár helyiségben?

Hócza József polgármester: Gulyás János ígérte, hogy rendbe teszi a kamera rendszert, azonban még továbbra is várat magára. A könyvtárba új bútorok érkeznek március 31-éig. Egyéb tekintetben pedig jól bevált a csengő, az ügyfelek használják.

Kolossa Sándor képviselő: a holland közösség a Sályért Egyesülettel karöltve kézműves foglalkozást tartott. Az önkormányzati hivatal részére adventi koszorút készítettek és adományoztak. December 7-én Mikulásnapi bál megtartására kerül sor. Jegyek elővételben 1.000 Ft-ért vásárolhatók. Várnak mindenkit.

Hócza József polgármester: az adventi koszorú átadásra került, amelyet köszönettel fogadott. Karácsonyi programok szervezése is folyamatban van, szabadtéri foglalkozások lesznek szombaton. A Hősök emlékművénél Karácsonyfa felállítását tervezik, a Sályért Egyesület Betlehemet fog készíteni, elhelyezni az emlékmű mellett.

Arról is tájékoztatta a képviselő-testületet, hogy az önkormányzat advent első vasárnapján 15.30 órától meggyújtja az adventi koszorú első gyertyáját.

Hócza József polgármester: a nyílt ülést 16,40 órakor berekesztette, kérte hogy szünet után ülésüket zárt ülés keretében folytassák a szociális célú tűzifa támogatás iránti kérelmek elbírálásával.

K.m.f.

Dr. Molnár Sándor Hócza József

jegyző polgármester

Szente Imre Vanczák Róbert

jegyzőkönyvhitelesítők